བོད་རྒྱལ་ཡོངས་མང་གཙོ་ཚོགས་པས་བོད་མི་མང་སྤྱི་འཐུས་སྐབས་བཅུ་དྲུག་པས་གྲོས་ཚོགས་ཚོགས་དུས་༦པའི་ཐོག་གཏན་འབེབ་གནང་པའི་འོས་བསྡུའི་སྒྲིག་གཞི་དེར་སྐབས་འདིའི་དབུས་སྤྱི་ཁྱབ་རྒྱུན་ལས་ཁང་ནས་གུས་བརྩི་ཞུ་ཡི་ཡོད་སྐོར་བརྗོད་སོང་།དེ་རིང་སྔ་དྲོའི་ཆུ་ཚོད་༡༠།༣༠སྟེང།བོད་རྒྱལ་ཡོངས་མང་གཙོ་ཚོགས་པའི་དབུས་སྤྱི་ཁྱབ་རྒྱུན་ལས་ཁང་གིས།ཉེ་སྔོན་མཇུག་བསྡུས་པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་༦པའི་སྟེང་བཙན་བྱོལ་བོད་མིའི་འོས་བསྡུའི་སྒྲིག་གཞི་ཁག་ཅིག་བསྐྱར་བཅོས་གཏན་འབེབ་གནང་ཡོད་པ་དང་འབྲེལ་ཏེ།བོད་མིའི་སྤྱི་ཚོགས་ནང་བོད་རྒྱལ་ཡོངས་མང་གཙོ་ཚོགས་པར་གླེང་སློང་མི་ཉུང་བ་ཞིག་བྱུང་ཡོད་སྟབས།སྒྲིག་གཞི་བསྐྱར་བཅོས་ལ་ངོས་འཛིན་གནང་སྟངས་དང་གླེང་སློང་རིགས་ལ་གསལ་བཤད་ཀྱི་གསར་འགོད་གསལ་བསྒྲགས་ཤིག་སྤེལ་སོང་།